ది గ్రడ్జ్
"ది గ్రడ్జ్" అనేది 2004లో అమెరికన్ ఆంగ్ల భాషలో పునర్నిర్మించిన జపాన్ చిత్రం"" . దీనికి "జు-ఆన్" శ్రేణిలోని తొలి భయానక చిత్రం "జు-ఆన్ 1" మాతృక. ఇది అమెరికా భయానక చలనచిత్ర శ్రేణి "ది గ్రడ్జ్" యొక్క మొదటి భాగం. దీనిని కొలంబియా పిక్చర్స్, సంస్థ 22 అక్టోబరు 2004న ఉత్తర అమెరికాలో విడుదల చేసింది. మాతృక శ్రేణి, దర్శకుడు తకాషి షిమిజు దీనికి దర్శకత్వం వహించగా, పునర్నిర్మాణానికి స్టీఫెన్ సుస్కో స్క్రిప్ట్ అందించాడు. మాతృక శ్రేణి శైలిలోనే ఈ చిత్ర కథాంశం ఒక విరళ సంఘటనల పరంపర ద్వారా చెప్పబడుతుంది. అలాగే ఇందులో వివిధ వ్యతిచ్ఛేదన ఉప కథాంశాలు కూడా ఉంటాయి.
రిచర్డ్ అటెన్‌బరో
రిచర్డ్ అటెన్‌బరో ఒక హాలీవుడ్ దర్శకుడు.
రిచర్డ్ 1923 ఆగస్టు 29న లండన్‌లో జన్మించారు. హాలీవుడ్‌లో నటుడిగా జీవితాన్ని ప్రారంభించిన ఆయన అంచెలంచెలుగా ఎదిగారు. తెల్లని గడ్డం, జట్టుతో ఆయన సరికొత్త ఫ్యాషన్ ట్రెండ్ సెట్ చేశారు. దీంతో ఆయన 'డికీ' అనే పేరుతో ప్రాచుర్యం పొందారు.
'ఓ వాట్ ఎ లవ్లీ వార్', 'చాప్లిన్', 'షాడో లాండ్స్' తదితర ఎన్నో విజయవంతమైన చిత్రాలకు దర్శకత్వం వహించారు. ఆయన తెరకెక్కించిన 'గాంధీ' చిత్రం ఆస్కార్ అవార్డుల పంట పండించింది. ఎనిమిది విభాగాల్లో అవార్డులను కైవసం చేసుకుంది. ఆయన నటించిన 'జురాసిక్ పార్క్', 'మిరాకిల్ ఆన్ 34 స్ట్రీట్' చిత్రాల గురించి ఎంత చెప్పినా తక్కువే. 2002లో 'పకూన్' చిత్రంలో రిచర్డ్ చివరిసారిగా కనిపించగా, ఆయన దర్శకత్వం వహించిన ఆఖరి చిత్రం 'క్లోసింగ్ ద రింగ్'.